Omnibus presens scriptum cernentibus Nicolaus Thuresson, miles, dapifer regis Swecie, in Domino salutem. Ex quo magnifici principes et dominj mei karissimi, dominj¹ Magnus, Dei gracia rex Swecie, Noruegie ac² Scanie, et³ primogenitus suus Ericus,⁴ eadem gracia condam rex⁵ Sweuorum et dominus terre Scanie, abbati et conuentuj monasterij Pades, ordinis Cisterciensis, quandam piscaturam salmonum in Borgha contulerant perpetuis temporibus possidendam et pro suis vsibus libere ordinandam, eisdem totum ius, quod michi in eadem competerit, dimitto, affirmans firmiter per presentes, quod huiusmodi piscaturam pro ipsis nullo vnquam tempore de cetero impetere debeam uel quomodolibet impedire. Scriptum, sub sigillo meo, anno Dominj mºcccºlxºijº,⁶ feria 2:a proxima ante ascensionem Dominj.